
I. ERANSKINA
DEIALDI PUBLIKOA


LEHENENGOA. HELBURUA ETA XEDEA.

	1.- Dirulaguntzen deialdi honen xedea eta helburua dira  arlo soziokulturalean Sestaoko Udalaren esku-hartzea osatu eta/edo ordezkatzen duten programak eta jarduerak sustatu eta garatzea.

Deialdiaren helburua esklusiboki erakunde desberdinekin lankidetza ekonomikoaren bitartez zehazten da, horiek diruz lagun daitezkeen jarduerak garatzen badituzte. Xede horrez, dirulaguntzak ematen dira, beraz, ez da honen helburua jarduerak egiteko udal-lokalak lagatzea.

	2.- Programak edo jarduerak irabazi-asmorik gabe egingo dira 2021eko ekitaldian Sestao udalerriaren barruan. Bestela, onuradunak Sestaoko udalerrian erroldatutako pertsonak izango dira.

.BIGARRENA. DIRULAGUNTZA JASO DEZAKETEN PROGRAMAK ETA JARDUERAK.

1. Ondoren aipatzen diren programek eta jarduerek dirulaguntza jaso dezakete adierazten diren arloetan:

· Jarduera eszenikoak: antzerki eta dantza garaikidea.
· Musika-ekintzak.
· Ikus-entzunezko eta arte plastikoen ekintzak.
· Ondare, folklore eta artisautzarekin zerikusia duten ekintzak.
· Ikasgelaz kanpoko ekintzak.
· Auzoetako jaiak.
· Haurren eta nerabeen astialdirako aisialdi- eta hezkuntza-ekintzak.
· Oroimen historikoari lotutako edukiak ikertu eta zabaltzen dituzten jarduerak eta programak, Eusko Jaurlaritza eta Estatuko Gobernuaren araudiek xedatutako baldintzetan.
· Sestao udalerriko industria-ondareari lotutako edukiak ikertu eta zabaltzen dituzten jarduerak eta programak.
· Edizio- eta argitalpen-jarduerak.
· Beste kultur ekintza batzuk.
· Diruz lagundutako ekintzak egiteko Covid 19aren aurkako materiala, behar bezala justifikatuta.

Ekintza guztiek une horretan indarrean dauden COVID19 segurtasun-neurriak bete beharko dituzte. Sestaoko Udalak ez du inolako ardurarik izango COVID-19a ez zabaltzeko segurtasun-neurririk hartzen ez bada.

2. Sestaoko Udalak Dirulaguntzak Emateko Udal Ordenantzaren 7.d artikuluan xedatutakoarekin bat, deialdi honen babesean emandako dirulaguntzak norgehiagokaren araubidean emango dira.

3. Norgehiagokaren araubidean, dirulaguntza emateko aurkeztutako eskaerak alderatuko dira, hurrenkera zehazte aldera. Horretarako, deialdi honen zazpigarren artikuluan aipatutako irizpideei erreparatuko zaie. Hala, puntu gehienak lortu dituztenei emango zaizkie dirulaguntzak, inola ere gainditu gabe deialdi honetarako finkatu den aurrekontu-zuzkiduraren zenbatekoa.

4. Eskatutako dirulaguntzaren zenbatekoa zehazteko, programa bakoitzak lortutako puntuen arabera ehunekoa aplikatuko da hurrengo taula honi jarraikiz:

	Programari emandako puntuak
	Eman beharreko dirulaguntzaren %


	70-100
	% 100

	60-70
	% 90

	50-60
	% 80

	40-50
	% 70

	30-40
	% 60

	20-30
	% 50

	30 puntu baino gutxiago
	Dirulaguntzarik gabe



HIRUGARRENA. EMAN BEHARREKO DIRULAGUNTZEN ZENBATEKOAK.

Dirulaguntzarako diruz lagun daitezkeen jarduerak egiteko gastu guztiak kontuan hartuko dira. 

Hala eta guztiz ere, ez dute dirulaguntzarik jasoko honakoek:
- Dirulaguntzaren erakunde onuradunen berezko langileen ordainsari eta gizarte segurantzaren kontzeptuengatik gastuek.
- Elkarteko zuzendaritzako kideek lanbide-prestazioak emateagatik egindako fakturek.
- Ondasun higiezinak erosteko direnek. 
- Altzari edo ekipamendu teknikoak erosteko direnek, Sestaoko Udalaren iritziz, diruz lagunduko den jarduerarekiko ohiz kanpoko kostua badute eta, nolanahi ere, altzariak edo ekipamendua erostea diruz lagunduz gero, diruz lagundutako jarduera amaitutakoan, Sestaoko Udalaren jabetza izatera pasako lirateke. 
- Protokolo-gastutzat jotzen diren horiek: bazkariak, afariak, ongietorria emateko lunchak, opariak, plaka oroigarriak, etab.
-  Txangoek.
- Ikasturte amaierako jaiek. Jai horien inguruan argi eta garbi pedagogikoak eta kultura- eta hezkuntza-arlokoak diren jarduerak izan ezik.
-  Mantenu-fakturek, driulaguntza jasoko duten jarduerak gauzatzeko joan-etorriak direla eta, ostatuari erantzuten diotenean.
· Turismo, aisialdi edo bestelako jardueren ondoriozko fakturek, dirulaguntzaren xede den jarduerarekin zuzeneko harremanik ez badute.

Ondorioz, dirulaguntzen eskatzaileek ez dizkiote Udalari aurkeztuko gastuen aurrekontuetan aipatu kontzeptuen ondoriozko gastu-partidak. 

Diruz lagundutako jardueren azpikontratazio-gastuak onartuko dira hurrengo baldintzetan:

Pertsona edo erakunde onuradunak azpikontratatuko du hirugarrenarekin dirulaguntzaren xede den jardueraren egikaritze osoa edo partziala hitzartzen duenean. Hirugarren pertsona autonomoari kontratatzen zaionean, faktura PFEZaren atxikipen aplikagarriarekin egingo da, indarreko araudiaren arabera. Ustezko horretan dauden fakturek PFEZaren atxikipena egin gabe badute, ez dira dirulaguntza justifikatzeko aintzat hartuko, eta, bidezkoa bada, emandako dirua itzultzea eska daiteke.

Ez da azpikontrataziotzat joko diruz lagundutako jarduera berez gauzatzeko pertsona edo erakunde onuradunak dituen gastuak kontratatzea.

Oro har, gehienez jarduera edo programaren kostuaren 100eko 100 lagunduko da diruz. Halakoetan, ezingo du beste administrazio publiko batek dirulaguntzarik eman. 

Emandako dirulaguntzen zenbatekoak ez du inola ere gaindituko, bakarrik edo bestelako administrazio edo erakunde publiko ala pribatuek eskuratutako bestelako dirulaguntza, laguntza edo edozein motako diru-sarrera ekonomikorekin batera, erakunde onuradunak garatu beharreko jardueraren kostua. Justifikatu diren diru-sarrerak eta gastuak aztertutakoan, gastuen gainean diru-sarrera gehiago badaude, Sestaoko Udalak emandako dirulaguntza gehiegizko horretan murriztuko da.

Hala eta guztiz ere, eman behar den dirulaguntzaren zenbateko guztia dagoen aurrekontu eskuragarria baino gehiago bada, dirulaguntza guztiak ehuneko berean murriztuko dira zenbateko osoa dagoen aurrekontu-zuzkidurarekin estali arte. 


LAUGARRENA. SUBJEKTUAK.

1. Deialdi honetan araututako dirulaguntzen onuradun izan daitezke irabazi-asmorik gabeko pertsona fisikoak eta irabazi-asmorik gabeko pertsona juridikoak, publikoak edo pribatuak, ondasunen erkidegoak edo beste edozein unitate ekonomiko edo ondare bereizi, nortasun juridikorik ez izan arren, Sestaon helbideratuta badaude eta deialdi honetan azaltzen diren jarduerak edo proiektuak egiten badituzte, honako baldintza hauek betetzeaz gain:

- Pertsona fisikoak Sestao udalerrian erroldatuta egongo dira gutxienez dirulaguntzaren deialdia argitaratu baino urtebete lehenago.

- Pertsona juridikoak legez eratuak egongo dira, eta elkarteak, gainera, Eusko Jaurlaritzako Erregistro Berezietan edo Elkarteen Erregistro Orokorrean inskribatuak azalduko dira gutxienez dirulaguntzen deialdia argitaratu baino urtebete lehenago. 
Era berean, Sestaon egoitza duten elkarte-erakundeak Erakunde Herritarren Udal Erregistroan inskribatuta egongo dira, xede horrez eratu baita.

- Pertsona juridikoen estatutuetan irabazi-asmorik ez dutela adieraziko da.

- Pertsona juridikoek zerga- eta sozietate-egoitza Euskal Autonomia Erkidegoan izango dute.

- 38/2003 Legeak, azaroaren 17koak, Dirulaguntzei buruzko Orokorrak, 13. artikuluan xedatutakoari jarraikiz, dirulaguntzak lortzeko debekurik ez dute izango.

- Sexua dela eta, diskriminazioarengatik ez dute administrazio-zehapen edo zehapen penalik izango, eta 4/2005 Legeak, otsailaren 18koak, emakume eta gizonen berdintasunerako denak, xedatutakoaren babesean dirulaguntzen ala laguntzen deialdietan parte hartzeko debekuarekin ez dira zehatuta egongo.

- Lehendik Sestaoko Udalak emandako dirulaguntzen justifikazio egokia eguneratua izango dute. Ildo horri jarraikiz, ez zaio diru-laguntzarik emango pertsona edo erakundeari, aurretik beste udaleko dirulaguntzaren bat justifikatzeke badu eta deialdi honetan eskaerak aurkezteko epea amaitutakoan justifikatzeko epea iraungita badago.

· Zuzenbide publikoko zerga-obligazioak eta Gizarte Segurantzarekiko obligazioak eguneratuak izatea.

· Ezingo dute dirulaguntzen deialdian parte hartu Sestaoko Udalarekin zuzeneko dirulaguntzari buruzko hitzarmena sinatu duten elkarteek.

		
BOSGARRENA. BALORAZIO-IRIZPIDEAK.

Proposatutako jarduerak diruz lagundu ahal izateko, hurrengo baldintza hauek beteko dituzte:

- Deialdi honen bigarren baldintzak aurrez ikusitako jardueraren batekin bat etortzea.

- Udal interes publikoa lortzen laguntzea eta eremu horietan Sestaoko Udalaren esku-hartzea osatu eta/edo ordezkatzea.

· Jarduera teknikoki eta ekonomikoki bideragarria izatea.

· Azaldutako eskakizun guztiak betetzen ez badira, jarduerak ez du dirulaguntzarik jasoko.




Balorazio-irizpideak:

Aurkeztutako programak baloratzeko ondorengo irizpide eta puntu hauek aplikatuko dira:

Proiektuaren kultur interesa:                                                  gehienez 50 puntu

a) Kulturaren eta/edo artearen ikuspegitik proiektuaren kalitatea eta interesa. 0-5 puntu.

b) Proiektuaren izaera berritzailea, originaltasuna edo berezitasuna, formatu berriak esperimentatzea edo oso zabalduta ez dauden gaiak tratatzea. 0-5 puntu.

c) Kultura Arloko ildo estrategiko, helburu eta irizpideekin bat etortzea. 0-5 puntu.

d)  Udalerriko zenbait elkarteren artean proposatutako jardueraren batean lankidetzan aritzea. 0- 5 puntu.

e)  Elkartearen antolaketa-egituran gutxienez % 40 emakumeak izatea: 5 puntu.

f) Programa finkatzea (lehendik garatutako programa). 5 puntu.

g) Programaren interesaren eta aurkeztutako aurrekontuaren arteko harremana. 5 puntu.

h) Proposatutako proiektua garatzean euskaraz parte hartuko da edo euskararen erabilera sustatuko da. 10 puntu.




j) Elkarteak emakume eta gizonen berdintasunerako plana du: 5 puntu.


Programa kalitatez diseinatzea:                                       gehienez 10 puntu


· Esperotako emaitzak sartzea: 0-4 puntu.

· Betetze-mailaren adierazleak eta kanpoko komunikazioa ebaluatzea: 0-3 puntu.

· Barne komunikazioa, teknologia berriak erabiltzea: 0-3 puntu.





Aurrekontuaren egokitasuna:                                      gehienez 5 puntu


Finantza-ahalegina (beste finantzaketa-iturri batzuk bilatzea) eta baliabideak eraginkortasunez esleitzea. 5 puntu.


Programan zeharkako gaiei (euskara, genero-berdintasuna, immigrazioa eta desgaitasun funtzionala) emandako tratamendua: gehienez 20 puntu.

· Erabat euskaraz egingo diren jarduerak: 5 puntu.

· Programari generoaren ikuspegia eranstea; mintzaira eta irudi ez-sexista erabiltzea:  5 puntu.

· Proposatutako jardueretan etorkinak txertatzea: 5 puntu.

· Jardueretan desgaitasun funtzionala duten herritarrak txertatzea: 5 puntu.


SEIGARRENA. DOKUMENTAZIOA.

1.- Dirulaguntzaren eskaerak deialdi honen I. eranskin gisa dagoen eskabidearen eredu ofizialean aurkeztuko dira. Nolanahi ere, behar bezala osatuko da, eta interesdunei Sestaoko Udaleko Kultura Arloko bulegoetan (Sestao udalerriko Las Llanas zumartegiko 4. zenbakian dagoen Castaños eraikineko bigarren solairuan) entregatuko zaie.

2.- Eskabideari hurrengo dokumentazioa erantsiko zaio:

a) Eskatzaileak pertsona fisikoak badira: nortasun agiri nazionalaren fotokopia.

Eskatzaileak pertsona juridikoak badira: zerga identifikazio kodearen fitxaren fotokopia; estatutuen fotokopia; dirulaguntzaren eskaera sinatzen duen pertsona fisikoaren nortasun agiri nazionalaren fotokopia eta dirulaguntzen deialdian erakunde eskatzailearen izenean nahiz horri ordezkatuz jardun dezakeela egiaztatzen duen dokumentuaren fotokopia. Elkarteek, aurrekoez gain, Eusko Jaurlaritzako Elkarteen Erregistro Orokorrean edo Berezian inskribatuak daudela adierazten duen egiaztapen-dokumentuaren fotokopia aurkeztuko dute.

b) Hartzekodunaren fitxa, behar bezala osatuta, bidezkoa den dirulaguntza ordaintzeko (deialdi honen III. eranskinean zehaztutako ereduarekin bat). Bakarrik beteko da dirulaguntza lehenengoz eskatzen bada edo aurreko dirulaguntzen eskaerekiko aldaketak badaude.

c) Gizarte Segurantzako Diruzaintza Orokorraren eta eskatzailearen (pertsona fisikoa edo juridikoa) egoitzari dagokion Lurralde Historikoko Foru Ogasunaren ziurtagiriak, eskatzaileak erakundeen obligazioak eguneratuak dituela ziurtatzen dutenak. Ziurtagiriak deialdia Bizkaiko Aldizkari Ofizialean argitaratzearen ondorengoak izango dira.

Eskatzailea pertsona juridikoa izanda, zuzenbide publikoko zerga-obligazioez salbuetsia badago, salbuespenaren ziurtapen-dokumentazioa aurkeztu beharko du.

d) Pertsona edo erakunde eskatzailea izaera bereko dirulaguntzen edo laguntzen esparruan hasitako itzultze- edo zehapen-prozeduran murgildua ez egotearen adierazpena (deialdi honen II. eranskinean zehaztutako ereduarekin bat).

e) 38/2003 Legeak, azaroaren 17koak, Dirulaguntzei buruzko Orokorrak, 13. artikuluan xedatutakoaren arabera, pertsona edo erakunde eskatzailea dirulaguntzak lortzeko debekuetan murgildua ez egotea (deialdiko II. eranskinean zehaztutako ereduarekin bat).

f) Sexua dela eta, diskriminazioarengatik administrazio-zehapen edo zehapen penalik ez izatearen adierazpena, eta 4/2005 Legeak, otsailaren 18koak, emakume eta gizonen berdintasunerako denak, xedatutakoaren babesean dirulaguntzen ala laguntzen deialdietan parte hartzeko debekuarekin zehatuta ez egoteari buruzkoa ere bai (deialdiko II. eranskinean zehaztutako ereduarekin bat).

g) Pertsona edo erakunde eskatzailearen adierazpena, diruz lagundutako jarduera edo proiektua garatzean irabazi-asmorik ez duela azaltzen duena (deialdiaren II. eranskinean zehaztutako ereduarekin bat).

3.- Jarduerak udalerrian erroldatutako pertsonekin Sestaoko udalerriaz kanpo egiten direnean, erakunde eskatzaileak azaldu beharko du jardueraren hartzaile-kopuru guztia. Horren barruan zehaztuko da Sestaon errondatutakoen kopurua eta zerrenda izenduna, Udalak egiazta dezan dirulaguntzak emateko udal-ordenantzak 3.3 artikuluan aurrez ikusitakoa betetzen dela.

4.- Baldintza honen 2. puntuko a) idatz-zatian aipatutako dokumenturen bat jada lehendik Sestaoko Udalari entregatu bazaio, bost urte baino gehiago igaro ez badira eta aurkeztu zenetik aldaketarik ez badago, pertsona edo erakunde eskatzailea berriz aurkeztez salbuetsia egongo da. Dena den, ustezko horietan pertsona edo erakunde eskatzaileak berariaz adieraziko du dokumentuen aurkezpen-data eta prozedura haren helburua. Gainera, aldaketarik ez dutela izan aipatuko da.

ZAZPIGARRENA. ESKAERAK ETA EPEAK.

1.- Eskabideak eta eskatutako dokumentazioa Sestaoko Udaleko Erregistro Nagusian, udaletxeko eraikinean (Sestao udalerria, Kasko plaza z.g.), aurkeztuko dira, astelehenetik ostiralera, 9:00etatik 14:00etara. Eskabideak Sestaoko Udaleko erregistro elektronikoaren bidez aurkeztu ahalko dira: 

http://www.sestao.eus/eu-ES/Izapideak/Orriak/procedimiento-detalle.aspx?idt=5e3bdec5-c9ac-e211-b9d8-00237d32158c


2.- Pertsona fisikoen kasuan, eskaera eskatzaileak sinatuko du. Eskaera pertsona juridikoak aurkezten badu, ordezkaritza duenak sinatuko du.

3.- Hogeita hamar (30) egun natural egongo dira eskaerak aurkezteko, deialdia Bizkaiko Aldizkari Ofizialean argitaratu eta biharamunetik zenbatzen hasita.

4.- Epe baliodunaz kanpo aurkezten diren eskaerak ezetsiko dira, bestelako izapiderik gabe, eta deialdi honetako dirulaguntzak emateko prozeduraren ebazpenean hala adieraziko da.

5.- Eskaerak aurkeztuz gero, deialdi honetan eta Sestaoko Udalak dirulaguntzak emateko udal-erregelamenduan dauden baldintza guztiak oso-osorik eta berariaz onartuko dira.

6.- Eskabideak erabat osatuak ez badaude edo nahitaezko dokumentazioa ez badute, pertsona edo erakunde eskatzaileari eskatuko zaio hamar egun baliodunen epean hutsa zuzen dezan edo nahitaezko dokumentuak erants ditzan. Ildo horri eutsiz, azalduko zaio hala egiten ez badu, eskaera bertan behera egintzat joko dela. Nolanahi ere, uko egite hori berariaz aipatuko da deialdi honen diru-laguntzak emateko prozeduraren ebazpenean. 


ZORTZIGARRENA. IZAPIDEAK, EBAZPENA ETA ERREKURTSOAK.

	1.- Eskaerak Sestaoko Udaleko Kultura, Hezkuntza, Euskara eta Kirol Ataleko buruak izapidetuko ditu.

2.- Eskaerak jasotzen direnean, buruak egiaztatuko du deialdian eskatutako dokumentazio guztia aurkeztu dutela pertsona eskatzaileek. Sestaoko Udalak dirulaguntzak emateko udal-ordenantza arauemailearen 8. artikuluko 6. idatz-zatian aurrez ikusitako ustezkoren bat gertatzen bada, pertsona edo erakunde eskatzaileari eskatuko zaio, hamar egun baliodunen epean hutsa zuzen dezan edo nahitaezko dokumentuak erants ditzan. Horrez gain, hala egiten ez badu, eskaera bertan behera egintzat joko dela adieraziko zaio.
Halaber, aurkezten diren jarduerak eta proiektuak behar bezala balioztatzeko, burutzak pertsona edo erakunde eskatzaileei eska diezazkieke beharrezkotzat jotzen dituen argibideak. Helburua da eskaera zer baldintzatan formulatzen den hobe ezagutzea.

Jarduketa horiek amaitutakoan, Ataleko buruak txostena egingo du behin-behineko ebazpen-proposamenarekin. Bertan azalduko dira deialdian parte hartu duten erakundeak, dirulaguntzarako aurkeztutako jarduerak edo proiektuak eta diruz laguntzeko baldintzak betetzen dituzten erakunde eta jarduerak, baita, bidezkoa bada, deialdiaren oinarriak eta ordenantza aplikatu ostean, bidezkoa litzatekeen dirulaguntza ere.

3.- Behin-behineko ebazpen-proposamena egiten denean, Kultur eta Kiroletako Informazio Batzordeak organo emaileari behin betiko ebazpen-proposamena egingo dio. Proposamen hori Ataleko buruak egindako txostenarekin bat etor daiteke edo ez. Dena den, arrazoitu beharko da, eta emateko deialdian xedatzen diren baldintza eta irizpideei erreparatu beharko zaie.

4.- Alkateak, kide anitzeko organoak egindako behin betiko ebazpen-proposamena ikusirik, prozedura ebatziko du, eta behin betiko ebazpen proposamenaren ildo beretik ala desberdinetik egin dezake. Hala ere, bigarren kasuan, arrazoia adierazi beharko da, eta ebazpena deialdiaren irizpideak aplikatzean eta Sestaoko Udaleko Dirulaguntzak emateko Udal Ordenantza arauemailean justifikatu ere bai.

Prozedura ebaztean eskatzaile bakoitzari emandako dirulaguntzak eta baldintzak (hala nola, diruz lagundutako jarduerak, dirulaguntzaren gehieneko ehunekoak eta zenbatekoa, jarduerak egikaritzeko epea eta justifikatzeko epea, aurkeztu beharreko dokumentazioa, etab.) adieraziko dira, ezetsitako eskaerekin eta atzera egintzat jotakoekin batera. Azkeneko bi kasuetan, erabakiak arrazoituko dira.

5.- Dirulaguntzak ezestea bidezkoa izango da, eskatzaileak edo dirulaguntza eskatzeko jarduerek ala proiektuek deialdi honetan xedatutako baldintzak betetzen ez dituztenean. Era berean, dirulaguntzak ezetsiko dira, dagozkion partidetan kreditu eskuragarriak agortzeagatik.

6.- Dirulaguntzak eman edo ezesteko ebazpena eskatzaileei jakinaraziko zaie, eta aurka bidezkoak diren errekurtsoak azaldu ere bai.

Ebazpena Sestaoko udaletxeko iragarkien taulan erakutsiko da hilabete batez, deialdi honetako dirulaguntzak emateko prozeduraren ebazpenari buruzko laburpena eta ebazpena erakutsiko den tokia Bizkaiko Aldizkari Ofizialean argitaratzen denetik zenbatzen hasita. Dirulaguntzei buruzko Lege Orokorrak 18.3 artikuluan aipatutako ustezkoetan, ez da Bizkaiko Aldizkari Ofizialean argitaratu beharko, eta udaletxeko iragarkien taulan zintzilikatzean 1/1982 Lege Organikoak, maiatzaren 5ekoak, ohore, intimitate pertsonal eta familiar nahiz norberaren irudiaren eskubideari dagokion babes zibilari buruzkoak, xedatutakoa errespetatuko da.

7.- Erakunde onuradunek emandako dirulaguntzak onartu dituztela ulertuko da, dirulaguntzak emateko erabakiaren jakinarazpena jaso eta biharamunetik zenbatzen hasita, hamar egun baliodunen epean Sestaoko Udalak idatziz horien aldetik dirulaguntzari uko egiten diotela adierazpenik jasotzen ez badu.

8.- Dirulaguntza jaso duten erakundeek Sestaoko Udalaren berariazko baimena eskatu beharko dute dirulaguntza jaso duten proiektuetan hasieran aurrez ikusitakoekiko aldaketa adierazgarriak egiteko. Aldaketok dirulaguntza eman duen organoak erabakitakoaren mende egongo dira, eta hark onartu ahal izango ditu, baldin eta xedea, baldintzak eta helburua errespetatzen badira.


BEDERATZIGARRENA. ONURADUNEN BETEBEHARRAK.


1. Dirulaguntzen pertsona edo erakunde onuradunek hurrengo betebeharrak izango dituzte:

a) Deialdi honetako arauak eta dirulaguntzak ematen dituen udal-ebazpenean zehaztu daitezkeen gainerako baldintzak zorrozki betetzea.

b) Dirulaguntza emandako helburura bideratzea.

c) Diruz lagundutako jarduera garatzeko beharrezkoak diren baimen publiko edo pribatuak lortzea; indarreko legezko araudia betetzea, diruz lagundutako jarduerak edo proiektuak antolatu eta ospatzeko eragiten badu; beharrezkoak diren erantzukizun zibilaren eta istripuen aseguru polizak sinatzea; eta, laburbilduz, diruz lagundutako jarduerak edo proiektuak egitetik sor daitezkeen erantzukizun guztiak onartzea. Ildo horri eutsiz, Sestaoko Udala edozein erantzukizunez salbuetsia geldituko da.

d) Sestaoko Udalaren babesa adieraztea. Hala, diruz lagundutako jarduerak edo proiektuak zabaldu, hedatu eta argitaratzeko erabiltzen diren bitarteko guztietan, idatzizkoetan eta ikus-entzunezkoetan, arlo edo zerbitzu egokia azalduko da. Hedatu, zabaldu edo argitaratzeko bitartekoetan Euskal Autonomia Erkidegoko bi hizkuntza ofizialak agertuko dira, deialdi honen hamargarren baldintzak 2. puntuko d) idatz-zatian xedatutako baldintzetan.

e) Sestaoko Udalak egin behar dituen egiaztapen-jarduerei men egitea eta diruz lagundutako jarduera edo proiektuak direla-eta, eskatzen den informazio osagarria eskuratzea.

f) Jakinaraztea Sestaoko Udalari bestelako dirulaguntza edo laguntza ekonomikoak, edozein erakunde publiko edo pribatutik datozenak, Udalak diruz laguntzen dituen jardueretarako. Jakinarazpena ezagutu bezain laster egingo da, eta dirulaguntzaren edo laguntzaren zenbatekoa nahiz erakunde emailea adieraziko dira.

g) Dirulaguntzen onuradunek ez badituzte gauzatzen dirulaguntzaren xede diren jarduera guztiak edo horien zati bat, Udaleko Diruzaintzan kobratutako dirulaguntzaren zenbatekoa itzuli beharko dute hilabeteko epean, gauzatu gabe, programatutako jarduera egin behar zenetik.

Era berean, dirulaguntzen onuradunek diruz lagundutako jarduerak egindakoan gutxiago gastatzen badute, diruz lagundutako gastuari aplikatu ez zaion zenbatekoa Udaleko Diruzaintzan sartu beharko dute hilabeteko epean jarduera amaitzen denetik zenbatzen hasita.

Hori guztia egingo da diruz lagundutako gastua justifikatzeko dokumentazioa aurkezte aldera zehaztutako epe orokorra gorabehera.


HAMARGARRENA. JUSTIFIKAZIOA. 

1. Dirulaguntza jaso duen jarduera edo proiektua amaitutakoan, erakunde onuradunak aurkeztu beharko du justifikazioa dokumentuen bidez, ziurtatzeko dirulaguntzak jomuga zuzena izan duela.

2. Justifikatzeko ondorengo dokumentazio hau aurkeztu behar da:

a) Egindako jardueren memoria zehatza, lortutako emaitzen ebaluazioarekin.

b) Jarduerak gauzatzearen ondorioz izandako diru-sarrera eta gastu guztien balantze ekonomiko zehatz eta osoa. Diru-sarrera eta gastu ekonomikoak adieraziko dira, eta horien jatorria eta xedea zehaztu ere bai, hurrenez hurren.

Jarduerak, Sestaoko Udalaren dirulaguntzaz gain, erakundearen berezko funtsekin eta beste dirulaguntza edo baliabide ekonomiko batzuekin finantzatu direnean, zehatz-mehatz adierazi beharko da justifikazioan zenbatekoa, jatorria eta funtsak diruz lagundutako jardueren edo proiektuei aplikatu zaizkiela.

c) Jardueran izandako gastuen jatorrizko frogagiriak dirulaguntzaren zenbateko guztia osatu arte; halaber, diruz lagundutako jardueraren gainerako gastuei buruzko frogagirien fotokopia. Frogagiriak fakturak edo froga-balioa duten bestelako dokumentu baliokideak izango dira, merkataritza-trafiko juridikoan baliozkoak badira.

	Pertsona edo erakunde onuradunak aurkeztu behar dituen justifikazio-dokumentu originalen gordailuzaina izan behar badu, aurkezteko unean arrazoia azalduko du, dokumentuen fotokopiarekin batera eta udal zerbitzuek alderatu ostean, dokumentu originalak Sestaoko Udalak zigilatuko ditu, gastu horiek Udalak diruz lagundu dituela idatziz uzteko. Modu horretan, pertsona edo erakunde onuradunari itzuliko zaizkio.

Kutxako tiketak erabilita justifikatzen denean, bakarrik baliozkoak izango dira faktura sinplifikatuan onesten diren zenbatekoa eta edukia badituzte, fakturazio-betebeharrei buruzko Erregelamendua onesten duen urtarrilaren 22ko 4/2013 Foru Dekretuak 7. artikuluan xedatutakoarekin bat etorriz.

d) Jarduera egiteko egin diren ikerketen, programen, argitalpenen, kartel iragarleen eta idatzizko dokumentazioaren nahiz dokumentazio grafikoaren ale bana. Horietan berariaz agertu beharko da Sestaoko Udalaren arlo edo zerbitzuak emandako babesa.

Udalaren babesa nahitaez ohartarazi behar da dirulaguntza ematen duen erabakia jakinarazi ondoren iragarriko diren jardueretan.

3. Frogagiriak halabeharrez bat etorriko dira dirulaguntza emateko helburuak eta jarduerak betetzean sortutako gastuekin, aurretiazko eskaerari jarraikiz. Beraz, ez dira frogagiritzat onartuko helburu desberdinak betetzeko egindako gastuak. 

4. Gastuen egiaztapen-dokumentazioa justifikazio gisa onartzeko, dirulaguntzaren denboraldiari dagokion data izango du, hau da, 2021. urtea.

5. Pertsona edo erakunde onuradunek jarduerak azpikontratatzeagatik justifikazio-dokumentuak onartuko dira deialdi honetan xedatutako gehieneko mugen barruan. 

6. Dirulaguntzari emandako jomugaren justifikazioa aurkezteko epeak dirulaguntzak ematen dituen ebazpenean zehaztuko dira, baina inola ere ez du gaindituko hilabetea, 2021eko ekitaldia amaitzen denetik zenbatzen hasita, udal ordenantzak 11.6 artikuluan xedatutakoaren arabera.

Justifikazioa ez bada nahikoa, eskatuko da 10 egun naturaletan antzemandako akatsak zuzentzeko.

Zuzenketarik ezak ekarriko du dirulaguntzaren zenbatekoa behar bezala justifikatutako zenbatekora doitzea, eta kasuaren arabera, dirulaguntza zati batean ordaindu edo itzuli beharko da.


HAMAIKAGARRENA. BESTE BALDINTZA BATZUK.

	Lehenengoa.- Dirulaguntzen ordainketa, itzulera, zehapen-araubide eta beste edozein alderdiri dagokionez, deialdi honetan aurrez ikusi ez bada, diru-laguntzak izapidetu eta emateko prozedura arautzen duen Sestaoko Udalaren araudian xedatutakoa aplikatuko da, diru-laguntzei buruzko 38/2003 Lege orokorraren arauekin batera, aplikagarriak izanez gero.

Bigarrena.- Arlo soziokulturalean eta jaien esparruan programak eta jarduerak garatzeko dirulaguntzak honako modu honetan izendatutako partidaren kargura emango dira: 3340 programa, 481.06 azpikontzeptua, gehienez BERROGEITA HAMABOST MILA ZAZPIEHUN ETA LAUROGEITA ZAZPI EUROKO (55.787€ €) zuzkidurarekin.

Era berean, gazteen elkarteek dagoeneko deskribatutako helburu berdinekin jarduerak egiteko dirulaguntzak eskatzen badituzte, izen hau duen partidaren kargura emango dira: 3340 programa, 481.03 azpikontzeptua, gehienez HIRU MILA EHUN ETA BERROGEITA HAMAR EUROKO (3.150 €) zuzkidurarekin.


Hirugarrena.- Deialdi honek aipatzen dituen diru-laguntzak ekitaldian betebeharrak finantzatzeko kreditu egokia eta nahikoa egotearen araberakoak izango dira.


Sestao, 2021eko ekainaren 17a.

KULTURA, HEZKUNTZA, EUSKARA ETA 
KIROL ATALEKO BURUA




I. ERANSKINA

2021. URTEAN ARLO SOZIOKULTURALEAN JARDUERAK EGITEKO SESTAOKO UDALARI DIRULAGUNTZA ESKATZEA.


1.- ERAKUNDE ESKATZAILEAREN DATUAK.

1.1.- Izena:

1.2.- IFZ:

1.3.- Sozietatearen egoitzari dagokion helbidea Euskal Autonomia Erkidegoan:

1.4.- Erakunde eskatzailearen helbidea jakinarazpen ofizialetarako.

1.5.- Telefono-zenbakia:

1.6.- Faxa:

1.7.- Helbide elektronikoa:

1.8.- Eratze-data:

1.9.- Euskal Autonomia Erkidegoko erregistro egokian inskribatze-data:

1.10.- Eskaera sinatzen duen pertsona ahalduna eta erakundean duen kargua (erantsi ahalordea egiaztatzen duen dokumentua):

1.11.- Jardueren pertsona arduraduna eta harremanetarako telefonoa:

1.12.- Dirulaguntza eskatzen den jarduera bakoitzaren zerrenda izenduna:





2.- DIRULAGUNTZA ESKATZEN DEN JARDUERARI BURUZKO DESKRIBAPEN-DOKUMENTUA.

Jarduera bakoitzeko deskribapen-dokumentu bana aurkeztuko da, hurrengo eredu honi jarraikiz:

2.1.- JARDUERAREN DATU OROKORRAK.

- Jardueraren izena:

- Helburuak:

- Hartzaileak (herritarren sektorea -haurrak, gazteak, adinekoak, desgaituak, emakumeak, bestekoak-; gutxi gorabeherako hartzaileen kopurua; jarduera Sestaoko udalerriaz kanpo egiten bada, Sestaoko udalerrian erroldatuak dauden hartzaileen kopurua eta zerrenda izenduna erantsiko dira):

- Egiteko giza baliabideak eta bitarteko teknikoak:

- Egiteko datak:

- Egiteko tokia:

- Erakunde eskatzailearen iritziz bestelako datu interesgarriak:


2.2.- JARDUERAREN GASTUEI BURUZKO AURREKONTUA.

KONTZEPTUA                                                                                                                         ZENBATEKOA

1. Zerbitzuen kontratazioak (zehaztu) .……………………………………………€.

2. Alokairuak (zehaztu)………………………… …………………………………..€.

3. Materialak (zehaztu)………………………… ………………….……………….€.

4. Publizitatea eta hedapena..……………………………………………………..€.

5. Aseguru-polizak…………………………………………………………..………€.

6. Beste gastu batzuk (zehaztu)………………………………………………………………………………€.

Gastuak guztira…………………………………….………………………………….€.






2.3.- JARDUERAREN DIRU-SARREREI BURUZKO AURREKONTUA.

KONTZEPTUA                                                                                                                         ZENBATEKOA

1. Bazkideen kuotak edo erakundearen funtsak………………………………..€.

2. Dirulaguntza publikoak edo pribatuak, Sestaoko Udalari eskatutakoa sartu gabe (zehaztu)……………………………………………………………………….€.

3. Beste diru-sarrera batzuk (zehaztu)…………………………………………….€.

Diru-sarrerak guztira…………………………..…….……..€.




2.4.- JARDUERA EGITEKO SESTAOKO UDALARI ESKATZEN ZAION DIRULAGUNTZA: ……………..…………………………………………………………………….….€.




3.- ESKAERARI ERANTSITAKO DOKUMENTAZIOA

(Aipatu eta erantsi diru-laguntza hauen deialdiaren seigarren baldintzan eskatzen den dokumentazio guztia. Dokumenturen bat jada lehendik Sestaoko Udalari entregatu bazaio, bost urte baino gehiago igaro ez badira eta aurkeztu zenetik aldaketarik ez badago, pertsona edo erakunde eskatzailea berriz aurkeztez salbuetsia egongo da. Dena den, ustezko horietan pertsona edo erakunde eskatzaileak berariaz adieraziko du dokumentuen aurkezpen-data eta prozedura haren helburua. Gainera, aldaketarik ez dutela izan aipatuko da).



........................................n, ………..(e)ko ..................................aren ........(e)an. .



Sin.: ............................................................... jn./and. .








II. ERANSKINA

ERAKUNDE ESKATZAILEA DIRULAGUNTZAK LORTZEKO DEBEKUREN BAT EZ IZATEARI ETA JARDUERA GAINDIZ FINANTZATUTA EZ EGOTEARI BURUZKO ADIERAZPEN-EREDUA

………………………………………………………… jaunak/andreak, ……………………………. NAN zenbakiarekin, …………………………………………………………………….. erakundearen izenean (Sestaoko Udalaren aurrean 2021. urtean arlo soziokulturalean jarduerak egiteko dirulaguntzak emateko eskatzeari begira aurkeztutako dokumentazioak egiaztatzen den moduan), ADIERAZTEN DU ERAKUNDE HORI Sestaoko Udalaren laguntzen izaera bereko dirulaguntza edo laguntzen esparruan itzultzeko edo zigortzeko prozeduran murgilduta ez dagoela; era berean, Dirulaguntzei buruzko azaroaren 17ko 38/2003 Lege Orokorrak 13. artikuluan xedatutako debekurik ez duela; eta sexuarengatik diskriminazioa egitearen ondorioz administrazioak edo zigor-eremuan zigortuta ez dela izan, ezta dirulaguntzak jasotzeko deialdietara ez aurkezteko debekura zigortuta ere, 4/2005 Euskal Legeak, otsailaren 18koak, emakumeen eta gizonen arteko berdintasunerako denak ezarritakoaren arabera; eta, azkenik, Sestaoko Udalari eskatzen dion dirulaguntzarekin jarduera garatzeko orduan irabazi-asmorik ez duela.

Era berean, azaltzen du nahiz eta bestelako dirulaguntza edo laguntza ekonomikoak, edozein erakunde publiko edo pribatutik datozenak, Udalak diruz laguntzen duen jarduerarako jaso, batera jardueren azken kostua ez dutela gaindiz finantzatzeko.

........................................n, 2021eko ..................................aren ........(e)an.

Sin.: ……………………………………………….. jauna/andrea

















III. ERANSKINA
HARTZEKODUNAREN FITXARI BURUZKO EREDUA


1.- ERAKUNDE ESKATZAILEAK BETE BEHARREKO DATUAK

1.1.- Erakundearen izena:....................................................................................
1.2.- IFZ:..............................................................................................................
1.3.- Helbidea:........................................................................................................
1.3.- Udalerria:.......................................................................................................
1.5.- Posta kodea:................................................................................................

Sinaduraren tokia eta data:.................................................................................

Sin.:...............................................................





2.-  BANKU-ERAKUNDEAK BETE BEHARREKO DATUAK

Ziurtatzen dugu goian izendatutako erakundea hurrengo kontuaren titularra dela:
Bankua:..................................................................................................................
Agentzia:...............................................................................................................................
Kontuaren zenbakia (20 digitu):.............................................................................
Udalerria:............................................................................................................................
Posta kodea:................................................................................................

Sinaduraren tokia eta data:.................................................................................


Banku-erakundearen sinadura eta zigilua.






ESKABIDEA ETA DOKUMENTAZIOA 
ELEKTRONIKOKI AURKEZTEKO ERANSKINA


Administrazio Publikoen Administrazio Prozedura Erkideari buruzko urriaren 39/2015 Legeak dituen aurreikuspenak indarrean jarri zirenetik, ezinbestekoa da administrazio publikoarekin elektronikoki harremanetan jardutea pertsona juridiko guztien kasuan (elkarteak, erkidegoak, enpresak…). 
Egoera honetan zenbait inguruabar daude:

1.- BAI, ESKURA DUGU ERAKUNDEKO ORDEZKARIAREN ZIURTAGIRI ELEKTRONIKOA 
Halakoetan, dirulaguntzaren eskaera Udaleko webguneko hurrengo atal honetan eska daiteke: Dirulaguntzak, bekak, sariak eta laguntzak eskatzea.


2.- EZ DUGU ZIURTAGIRI ELEKTRONIKORIK ETA GUSTUKO GENUKE BAT LORTZEA EDOZEIN ADMINISTRAZIO PUBLIKOREKIN HARREMANETAN JARTZEKO
Halakoetan, aukerak ordaindu beharko dira eta hurrengo erakunde hauen bitartez egin daitezke:  IZENPE (https://www.izenpe.eus/contenidos/informacion/certificado_representante/es_def/adjuntos/3_Guia_Asociaciones.pdf) edo DIRUAREN ETA ZERGA ZIGILUAREN FABRIKA NAZIONALA (https://www.sede.fnmt.gob.es/documents/10446703/10515015/re_pr_representantepj_representanteespj.pdf). 
Ziurtagiri hau lortzen denean, aurreko puntuan azaldutako moduan eska daiteke dirulaguntza.


3.- EZ DUGU, BAINA PRESIDENTEAK EDO IDAZKARIAK IDENTIFIKAZIO ELEKTRONIKOA DU ETA BAKARRIK SESTAOKO UDALAREKIN DIHARDUGU HARREMANETAN
Halakoetan izapidea doakoa da. Elkarteko presidenteak edo idazkariak egin beharko du Ordezkaritza berriaren izapidea Udaleko webgunearen bidez.. 
Izapide honetan nahitaezkoa izango da elkarteko zuzendaritza-batzarra duen Eusko Jaurlaritzako Elkarteen Erregistroko ziurtagiria aurkeztea. 
Ordezkaritza onetsitakoan, jakinarazpen pertsonala jasoko duzue, eta dirulaguntzaren eskaerari dagokion izapidea 1. puntuan azaldu den bezala gauzatzeko aukera emango zaizue.

4.- EZ DUGU, PRESIDENTEAK EDO IDAZKARIAK EZ DU IDENTIFIKAZIO ELEKTRONIKOA ETA BAKARRIK SESTAOKO UDALAREKIN DIHARDUGU HARREMANETAN
Halakoetan izapidea doakoa da. Elkarteko presidenteak edo idazkariak BAKQ ziurtagiri elektronikoa eskatzeko baldintzak bete beharko ditu (helbide elektronikoa, telefono mugikorra eta 16 urtetik gora izatea). 
Eskaera aurrez aurre egin daiteke Udaleko Erregistroan, Estatistika Sailean (errolda) edo KZgunea zerbitzuan.
Ziurtagiri hau lortzen denean, aurreko puntuan azaldutako moduan eska daiteke ordezkaritza.

